Translate the text from Welsh to English.



 
Wrth nodi Diwrnod Hepatitis y Byd 2023, rwy'n falch o ddatgan unwaith eto ymrwymiad Llywodraeth Cymru i ddileu hepatitis B ac C fel bygythiad iechyd cyhoeddus erbyn 2030 yn unol â thargedau Sefydliad Iechyd y Byd.


Mae heddiw hefyd yn nodi cyhoeddi adroddiad blynyddol Feirysau a Gludir gan Waed gan Iechyd Cyhoeddus Cymru. Mae'r adroddiad yn darparu sefyllfa gyfoes ar hepatitis B, hepatitis C a HIV yng Nghymru hyd at ddiwedd 2022\. Dyma'r flwyddyn gyntaf i'r adroddiad hwn gael ei gyhoeddi gan ddod â data ar hepatitis B, hepatitis C a HIV at ei gilydd mewn un adroddiad, ac mae'n darparu sail i olrhain ein cynnydd wrth gyflawni ein hymrwymiad i gyrraedd targedau dileu 2030\.


O ran HIV, mae heintiau HIV newydd wedi gostwng 56\.5% dros y deng mlynedd diwethaf. Profion HIV yw'r llwybr i gael mynediad at broffylacsis cyn\-gysylltiad HIV (PrEP) a brofwyd ei fod yn lleihau trosglwyddiad HIV. Os caiff claf ddiagnosis o HIV, mae triniaeth effeithiol am ddim drwy’r GIG a gall pobl sy'n cael diagnosis yn brydlon ddisgwyl bywydau hir, iach. Mae gweithredu'r 30 o gamau gweithredu yn ein Cynllun Gweithredu HIV yn mynd rhagddo'n gyflym. Byddaf yn rhoi diweddariad llawn i Aelodau'r Senedd yn yr hydref i gyd\-fynd â Diwrnod AIDS y Byd. Rydym yn parhau i fod yn gwbl ymrwymedig i gyrraedd targedau Sefydliad Iechyd y Byd o gael dim achosion newydd o drosglwyddo HIV erbyn 2030, ac i ddileu'r holl stigma sy'n gysylltiedig â HIV.


Mae'r adroddiad hefyd yn tynnu sylw at y cynnydd a wnaed yn ystod y blynyddoedd diwethaf, ac mae'r gwaith sylweddol wedi sicrhau bod gwasanaethau wedi rhagori ar lefelau cyn y pandemig mewn sawl maes. Yn ystod 2022, roedd cyfraddau profi ar gyfer adweithedd hepatitis C yn uwch na'r uchafbwynt blaenorol a welwyd yn ystod 2019, gyda thros 75,000 o brofion wedi'u cynnal ac roedd nifer yr unigolion a brofwyd hefyd wedi rhagori ar lefelau cyn y pandemig. Rydym hefyd yn gweld mwy o ailbrofi ymhlith grwpiau sydd â risg uwch o gael hepatitis C.


Yn ystod y blynyddoedd diwethaf rydym wedi gweld gostyngiad sylweddol yn nifer yr unigolion sy'n dychwelyd canlyniadau cadarnhaol ar gyfer haint hepatitis C, gyda nifer yr achosion o bobl sydd newydd gael diagnosis wedi gostwng mwy na thraean ers 2015\. Mae hyn yn dyst i'r gwaith caled, a'r ymdrech gydweithredol rhwng darparwyr gwasanaethau sydd wedi digwydd dros y blynyddoedd diwethaf.


Er gwaethaf hyn, rydym yn cydnabod bod gwaith sylweddol i'w wneud o hyd os ydym am gyrraedd targedau dileu 2030 Sefydliad Iechyd y Byd. Dros y blynyddoedd nesaf, bydd angen inni ganolbwyntio ein hymdrechion ar boblogaethau sydd fwyaf mewn perygl o ddatblygu hepatitis B ac C. Bydd swyddogion yn parhau i fonitro cynnydd fel rhan o Grŵp Trosolwg Rhaglen Dileu Hepatitis B a C, a arweinir gan Lywodraeth Cymru.


Hoffwn ddiolch eto am yr holl waith sydd wedi'i wneud yn y maes hwn, a byddwn yn annog unrhyw un sydd mewn perygl i gael prawf, fel y gallant gael y driniaeth sydd ei hangen arnynt.


Mae'r datganiad hwn yn cael ei gyhoeddi yn ystod toriad er mwyn hysbysu Aelodau. Pe bai Aelodau'n dymuno imi wneud datganiad pellach neu ateb cwestiynau ar hyn pan fydd y Senedd yn dychwelyd, byddwn yn hapus i wneud hynny.







Translation:


 
In marking World Hepatitis Day 2023, I am pleased to reaffirm the Welsh Government’s commitment to eliminating hepatitis B and C as a public health threat by 2030 in line with the World Health Organisation’s targets.


Today also marks the publication of the Public Health Wales drafted Blood Borne Virus annual report.  The report provides an up\-to\-date position on hepatitis B, hepatitis C and HIV in Wales to the end of 2022\.  This is the first year that this report has been published bringing together data on hepatitis B, hepatitis C and HIV in a single report, and provides a basis to track our progress on delivering our commitment to achieve the 2030 elimination targets.


In respect of HIV, new HIV infections have declined by 56\.5 per cent over the past ten years. HIV testing is the route into accessing HIV pre\-exposure prophylaxis (PrEP) which has been proven to reduce HIV transmission. If a patient is diagnosed with HIV, effective treatment is free on the NHS and people diagnosed promptly can expect long, healthy lives. Implementation of the 30 actions in our HIV Action Plan is proceeding at pace. I will give a full update to Members of the Senedd in the autumn to coincide with World Aids Day. We remain fully committed to meeting the WHO targets of zero new HIV transmissions by 2030, and to eliminating all HIV\-related stigma.


The report also highlights the progress that has been made during recent years and the significant work that has ensured services have in many areas exceeded pre\-pandemic levels.  During 2022, testing rates for hepatitis C reactivity exceeded the previous peak achieved during 2019, with over 75,000 tests conducted and the total number of individuals tested also having exceeded pre\-pandemic levels.  We are also seeing an increase in repeat testing among groups at higher risk of hepatitis C.


In recent years we have seen a significant decrease in individuals returning confirmatory positive results for hepatitis C infection, with the incidence of newly\-diagnosed people falling by more than a third since 2015\. This is testament to the hard work, and collaborative effort between service providers that has taken place over recent years.


Despite this, we recognise that there remains significant work to be done if we are to achieve the World Health Organisation’s 2030 elimination targets.  Over the coming years, we will need to focus our efforts on populations most at risk of developing hepatitis B and C. Officials will continue to monitor progress as part of the Welsh Government\-led Hepatitis B and C Elimination Programme Oversight Group.


I would like to reiterate my gratitude for all the work that has gone into this area, and I would strongly urge anyone who is at risk to get tested, so they can get the treatment they need.


This statement is being issued during recess in order to keep members informed. Should members wish me to make a further statement or to answer questions on this when the Senedd returns I would be happy to do so.